**Dalykas. MATEMATIKA**

Klasė: 3

**Pamokos tema.** Skritulys ir apskritimas

**Namų darbai:** vaikams išsiunčiamas vaizdinis naujos temos pristatymas su keliais pasitikrinimo klausimais. Pamoka skiriama tos medžiagos praktikai ir įtvirtinimui.

**Pamokos uždavinys**: Remdamiesi vaizdiniu video ir vadovėlio iliustracijomis, atpažins ir teisingai pavadins apskritimą ir skritulį, nuspalvinant skirtingomis spalvomis, gebės teisingai pažymėti 5-8 daiktus panašius į skritulį arba apskritimą. Mokysis brėžti apskritimą skriestuvu.

**Reikalingos priemonės**: vadovėlis, pratybų sąsiuvinis, svaidomoji lėkštė, mėtymo žiedas.

|  |  |  |
| --- | --- | --- |
| **Įvadinė dalis** |  **2 min.** | Mokytoja rodo svaidomąją lėkštę ir mėtymo žiedą ir klausia, kas tai. |
| **Pristatymas** | **3 min.** | Mokinių paklausiama, kodėl mokytoja šiuos daiktus atsinešė? Gaunamas grįžtamasis ryšys apie matytus namų darbus. Nes svaidomoji lėkštė primena skritulį, o mėtymo žiedas - apskritimą.Pristatomas pamokos uždavinys. Tai ką mes šiandien mokysimės?Remdamiesi vaizdiniu video ir vadovėlio iliustracijomis, atpažinsite ir teisingai pavadinsite apskritimą ir skritulį, nuspalvinant skirtingomis spalvomis, gebėsite teisingai pažymėti 5-8 daiktus panašius į skritulį arba apskritimą. |
|  | **5 min.** | Atliekama vadovėlio 1 ir 4 užduotys. |
|  | **3 min.** | Dairosi po klasę, ieško ir vardina daiktus panašius į skritulį arba apskritimą. |
| **Praktika** | **8 min.** | Mokosi skriestuvu nubrėžti apskritimus. |
| **Judri veikla** | **2 min.** | Vaikai sustoja į ratą, susikabina rankomis ir bando pavaizduoti apskritimą (stovi išretėję), vaizduoja skritulį ( vaikai susiglaudžia). |
| **Produkcija** | **9 min.****3 min.** | Atliekama vadovėlio 2 užduotis.Atliekama pratybų 2 užduotis.Pasitikrinam. (Vaikai apsikeičia sąsiuviniais ir patikrina draugo darbą). |
| **Baigiamoji dalis**  | **5 min.** |  Dar kartą prisimename skritulį ir apskritimą, pakartojamas pamokos uždavinys. Atlieka pratybų 1 užduotį.  |
| **Įsivertinimas** | **5 min.** | Ekrane pateikiama atlikta užduotis.7-8 teisingai pažymėti daiktai- puikiai moku, 5-6 - gerai moku, 3-4 - dar turiu mokytis. |